Fakultet filozofije i religijskih znanosti

Fenomenologija ovisnosti
2022-03-08 12:00 - 13:30 (Europe/Zagreb) | FFRZ, Jordanovac ul. 110, Zagreb, 10000, Croatia (Local Name: Hrvatska)
Fenomen ovisnosti kao jedan od temeljnih problema koji zaokuplja suvremenoga čovjeka u filozofijskoj tradiciji od Platona do suvremenih teoretičara emocija, kao što su primjerice Simon Blackburn, Louis Charland i Antonio Damasio, nalazi svoje pokušaje objašnjenja. Pojam ovisnosti vezan je primarno za slobodu odlučivanja. Odnos duše i tijela u tradicionalnoj filozofiji, počevši od Platonova Fedona, pitanje različitih afekata i sposobnosti duše, kako je izloženo u Platonovoj filozofiji, može i danas poslužiti kao solidna osnova za filozofijsko objašnjenje fenomena ovisnosti što velikim dijelom potvrđuje i moje medicinsko iskustvo rada s ovisnicima. Već je Platon uvjerljivo argumentirao da kod osoba u kojih dominira požudni, strastveno-emotivni dio duše (epithymetikon) ne postoji sposobnost kontroliranja svoga ponašanja niti ozbiljnijega osmišljavanja vlastite egzistencije. Takva osoba živi pod diktatom ovisnosti požuda, hedonističkih poriva, njezin voljni dio (thymoeides) pod jakim je utjecajem ovisnosti; sloboda odlučivanja koja je uvjetovana samostalnošću koja nastaje djelovanjem razumskoga dijela duše (logistikon) ne može realizirati svoju autonomnost.
U suvremenom zapadnom građanskom svijetu svakodnevno bujaju antagonizmi, te se vrlo često prelijevaju u patološku formu (infantilizam), koji nesumnjivo utječu na razvoj ljudske osobnosti uzimajući im individualnu neovisnost i slobodu. Takva stanja koja razaraju mladu i nezrelu osobu dovode je u konfuziju, prije svega sa samim sobom, a kasnije i s društvom kao cjelinom. Naša ljudskost u tzv. moderno-tehnološkom zapadnom društvu zbog raznih evolucija i revolucija u odnosu čovjeka sa stvarima oko sebe i njega samog otvorila je nove mogućnosti za stvaranje pozitivnih znanstveno-tehničkih spoznaja (raznovrsno potrošačko obilje) koje će donijeti takve pomake da čovjeku ostaje tek toliko prostora da se bavi razvojem svojih emocionalnih i duhovnih potencijala u svrhu sprečavanja destruktivnih nagona prema sebi i zajednici. U posljednjih 10-15 godina bilo je za očekivati da će se razina ulazaka u komunikaciju glede individue i cjelokupnog društva, sa sredstvima koja izazivaju ili potiču ovisničke dimenzije osobnosti svesti na kontroliranu razinu, ako već ne smanjiti ispod očekivanog. Trend rasta tehnološke kvantitete umanjit će gubitak duhovne kvalitete, mislio je Fromm drugom sredinom prošlog stoljeća, a apstinencija od kulturnih, religioznih, povijesnih dimenzija naše osobnosti će se smanjiti. Nažalost, kao i uvijek kroz povijesti ljudskih civilizacija i epoha, čovjek svoju stvaralačku snagu, pomak u odnosu na prijašnje, zna okrenuti globalno protiv sebe, u svrhu partikularnih i trenutačnih interesa kako bi sebi, svojoj grupi, narodu, ideji donio neregularnu prevagu ili razorio drukčijeg od sebe, u svrhu ostvarivanja bilo kakve moći, dominacije, stvarajući svijet po sebi i za sebe.

Konferencija povodom 50. obljetnice Obiteljske ljetne škole i objava zbornika
2022-03-03 18:00 - 20:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
Obiteljski centar
Fakulteta filozofije i religijskih znanosti Sveučilišta u Zagrebu
organizira konferenciju
povodom 50. obljetnice Obiteljske ljetne škole i objave zbornika
Hrvatski isusovci za obitelj
Više

Religije, opsjednutost i egzorcizam – predavanje
2022-02-28 12:00 - 13:30 | FFRZ, Jordanovac ul. 110, Zagreb, 10000, Croatia (Local Name: Hrvatska)
Fakultet filozofije i religijskih znanosti Sveučilišta u Zagrebu
organizira predavanje

RELIGIJE, OPSJEDNUTOST I EGZORCIZAM

predavač: mr. sc. Ivan Vinkov, S.J.
ponedjeljak 28. veljače 2022. u 12:00 sati
dvorana A. Bauer
dobro došli!

Modeli odnosa znanosti i religije
2022-02-23 12:00 - 13:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
Dr. sc. Bruno Petrušić
Papinsko sveučilište sv. Toma Akvinski (Angelicum) u Rimu

Modeli odnosa znanosti i religije

Sredinom XX. stoljeća počinje zanimljivo razdoblje istraživanja odnosa znanosti i religije – istraživanje koje je na različite načine artikuliralo moguće modele odnosa. Predavanje predstavlja četiri modela američkog fizičara i filozofa Iana G. Barboura (1923.-2013.) s posebnim osvrtom na katoličku perspektivu odnosa religije i znanosti kroz Fides et Ratio Ivana Pavla II., ukazujući na modele dijaloga i integracije (nasuprot modelima neovisnosti i sukoba) kao one modele koji ovaj odnos mogu sveobuhvatno i autentično prikazati.
Predavanje će se održati na Fakultetu filozofije i religijskih znanosti Sveučilišta u Zagrebu (Jordanovac 110)
u dvorani Antuna Bauera u srijedu, 23. veljače 2022. s početkom u 12:00 h
(uz pridržavanje propisanih epidemioloških mjera)
Veselimo se Vašem dolasku

Obrana doktorskoga rada
2022-01-21 15:00 - 18:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
Ivica Musa
Uloga monoteizmau kulturno-antropološkoj teoriji Jana Assmanna
petak, 21. siječnja 2022.u 15.00 satiu dvorani Peter-Hans Kolvenbach
članovi Povjerenstva:
izv. prof. dr. sc. Daniel Miščin, FFRZ, predsjednikprof. dr. sc. Ivan Karlić, KBF, vanjski člandoc. dr. sc. Niko Bilić, FFRZ, članprof. dr. sc. Ivan Šestak, FFRZ, 1. mentor, članprof. dr. sc. Anto Mišić, 2. mentor, član
Oglas
Sažetak hr/en

DAN JEDINSTVA KRŠĆANA
2022-01-21 12:00 - 13:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
Susret u okviru
„Molitvene osmine za jedinstvo kršćana“,
petak, 21. siječnja 2022. u 12:00 sati
u kapelici sv. Katarine na FFRZ
Dobro došli!

Predavanje “Što je akademska mobilnost i kako je ostvariti”
2021-12-15 12:30 - 13:30 | FFRZ, Jordanovac ul. 110, Zagreb, 10000, Croatia (Local Name: Hrvatska)
Povjerenstvo za međunarodnu suradnju u sklopu razvoja međunarodne prepoznatljivosti FFRZ-a i kao potporu studentima da ostvare međunarodnu mobilnost, organizira predavanje/radionicu pod naslovom Što je akademska mobilnost i kako je ostvariti.
Predavanje/radionica za studente održat će se u srijedu 15. 12. 2021. s početkom u 12:30 sati, u dvorani Antun Bauer. Voditelj je Hrvoje Nikolić, Erasmus koordinator Sveučilišta u Zagrebu.
Dobrodošli!

Predavanje – MIGRANTI VS. DRŽAVA – GORDIJSKI ČVOR LJUDSKIH PRAVA
2021-12-09 12:00 - 15:00 | FFRZ, Jordanovac ul. 110, Zagreb, 10000, Croatia (Local Name: Hrvatska)

Socijalna distanca: Filozofske, religijske, sociološke, psihološke i pravne implikacije
2021-10-28 09:30 - 14:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
FFRZ – Sveučilišta u Zagrebu
poziva
na znanstveni skup

u četvrtak 28. listopada 2021.
dvorana A. Bauera
FFRZ, Jordanovac 110
početak u 9:30 sati
dobro došli

Program znanstvenog skupa
09:30 –9:45 Pozdravni govor prof. dr. sc. Ivan Koprek Dekan Fakulteta filozofije i religijskih znanosti 09:45–10:45 Psihološke implikacije socijalne distance: izazovi u tijeku i nakon pandemije doc. dr. sc. Sanda Smoljo–Dobrovoljski, Katolički bogoslovni fakultet u Zagrebu Socijalna distanca kao izazov u psihodinamskoj terapiji doc. dr. sc. Antun Volenik, Fakultet filozofije i religijskih znanosti Zajedno i (ili) sami – istraživanje o iskustvima mladih s društvenom izolacijom i fizičkom distancom u doba pandemije prof. dr. sc. Krešimir Peračković, Institut društvenih znanosti Ivo Pilar doc. dr. sc. Mateo Žanić, Institut društvenih znanosti Ivo Pilar Matea Milak, mag. soc., Institut društvenih znanosti Ivo Pilar Rasprava 10.45–11:15 Pauza

11:15–12:15 Digitalni alati u nastavi na daljinu – perspektiva roditelja učenika razredne nastave doc. dr. sc. Iva Ivanković, Fakultet hrvatskih studija “Kauč“, odgoj i obrazovanje doc. dr. sc. Katarina Dadić, Fakultet hrvatskih studija Pravo na obrazovanje u doba pandemije doc. dr. sc. Marija Džinić, Fakultet filozofije i religijskih znanosti Rasprava 12.15–12:30 Pauza 12:30–13:45 Personalizam Emmanuela Levinasa u pandemijskim uvjetima izv. prof. dr. sc. Daniel Miščin, Fakultet filozofije i religijskih znanosti Ljudska moć u vrijeme krize – filozofsko mišljenje B. Weltea dr. sc. Suzana Maslać, Katolički bogoslovni fakultet u Zagrebu Pojam socijalnog u sintagmi „socijalna distanca“ doc. dr. sc. Ines Skelac, Fakultet filozofije i religijskih znanosti Nikolina Smiljanić, mag. pol., Hrvatska zaklada za znanost O filozofskim i drugim pristupima socijalnoj distanci i njezinim implikacijama doc. dr. sc. Barbara Ćuk, Fakultet filozofije i religijskih znanosti Rasprava 13:45–14:00 Zatvaranje znanstvenog skupa

ZOOM link

Plakat

Svečano predavanje povodom Dana međureligijskog i međukulturnog učenja
2021-10-20 12:00 - 15:00 | FFRZ, Jordanovac ul. 110, Zagreb, 10000, Croatia (Local Name: Hrvatska)

Znanstveni skup o Slavku Ježiću
2021-10-07 09:00 - 2021-10-09 20:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
Fakultet hrvatskih studija Sveučilišta u Zagrebu organizira Znanstveni skup o hrvatskom književnom povjesničaru Slavku Ježiću, povodom 125. obljetnice znanstvenikova rođenja od 7. do 9. listopada 2021. u Zagrebu i Zadru pod pokroviteljstvom Hrvatske akademije znanosti i umjetnosti / Razreda za književnost. To je osamnaesti znanstveni skup u nizu Hrvatski književni povjesničari. Skup će započeti s radom 7. listopada 2021. u 9,00 sati na Fakultetu filozofije i religijskih znanosti Sveučilišta u Zagrebu i nastaviti radom 8. listopada 2021. na Sveučilištu u Zadru.
Slavko Ježić (Dubrava, 1895. – Zagreb, 1969.), hrvatski književnik, književni povjesničar i prevoditelj, autor je prve cjelovite povijesti hrvatske književnosti (Hrvatska književnost od početka do danas: 1100–1941., 1944.) koja je do danas neizostavan znanstveni priručnik za proučavanje hrvatske književnosti. Autor je i povijesti francuske književnosti, priredio je kritička izdanja sabranih djela brojnih klasika hrvatske književnosti, bio je intendant HNK, sastavio je nekoliko antologija, prevodio je s više jezika, osobito s francuskoga, a djelovao je i kao književnik. Jedan je od utemeljitelja hrvatskoga PEN-kluba.
Suorganizatori Znanstvenoga skupa o Slavku Ježiću su: Fakultet filozofije i religijskih znanosti Sveučilišta u Zagrebu, Filozofski fakultet Sveučilišta Josipa Jurja Strossmayera iz Osijeka, Filozofski fakultet Sveučilišta u Zagrebu, Sveučilište Jurja Dobrile u Puli, Sveučilište u Zadru, Hrvatsko filološko društvo, Ogranak Društva hrvatskih književnika – Zadar, Ogranak Matice hrvatske Varaždin. Na skupu će sudjelovati 30-ak znanstvenika iz Hrvatske i inozemstva, a nakon skupa, do početka 2022. planirana je objava Zbornika o Slavku Ježiću. Predviđeno je i da sudionici skupa posjete Dubravu, rodno mjesto Slavka Ježića.
Napominjemo da je prije 26 godina, u Zagrebu i Zadru od 19. do 22. listopada 1995., održan prvi znanstveni skup o Slavku Ježiću povodom njegove 100. obljetnice rođenja. Godine 1997. u Zagrebu, kao drugi svezak edicije HKP, objavljen je Zbornik o Slavku Ježiću sa znanstvenim radovima priopćenim na tom skupu. U proteklih četvrt stoljeća od prvog znanstvenog skupa o Slavku Ježiću znanost je utvrdila mnoge nove i važne činjenice vezane uz suvremenu recepciju Ježićeva znanstvenoga opusa. Otvoreno je mnogo novih književno-teoretskih i komparatističkih pristupa književnoj historiografiji, posebice pak onih interdisciplinarnih i multidisciplinarnih. U hrvatskoj znanosti o književnosti stasala je nova generacija znanstvenika koja ima potrebu iskazati svoje poglede na sveukupno stvaralaštvo Slavka Ježića a za što im je dobra prilika održavanje znanstvenog skupa o tom ugledniku hrvatske filološke znanosti. Ne manje važna jest i činjenica da će skup biti održan s međunarodnom suradnjom.
Plakat
Program i knjižica sažetaka

Predstavljanje zbornika Tragovi Prvog uzroka prigodom 75. obljetnice života p. Nikole Stankovića, SJ
2021-10-04 11:00 - 12:00 | FFRZ, Jordanovac ul. 110, Zagreb, 10000, Croatia (Local Name: Hrvatska)

IV. Simpozij doktoranada
2021-09-24 09:00 - 17:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
Poštovani,
Povjerenstvo za poslijediplomske studije Fakulteta filozofije i religijskih znanosti poziva Vas na četvrti simpozij doktoranada Dijalozi IV koji će se u organizaciji Fakulteta filozofije i religijskih znanosti održati 24. rujna 2021. godine u prostorijama fakulteta na Jordanovcu 110.

Ove akademske godine na simpoziju će izlagati 21 doktorand/ica s više sastavnica Sveučilišta u Zagrebu, te doktorand Sveučilišta u Ljubljani, čime ovaj jedinstveni simpozij u Hrvatskoj dobiva i međunarodnu dimenziju.

Dijalog je prigoda za dijeljenje znanja i nove spoznaje. Kandidatima za stjecanje titule doktora znanosti ovaj simpozij je prigoda za, možda i prvo, javno izlaganje rezultata istraživanja koje su započeli s ciljem izrade doktorske disertacije. Izlagačima i slušateljima prigoda je za upoznavanje kolega i kolegica i tema koje se upravo istražuju u akademskoj zajednici. No ovaj simpozij prigoda je i nastavnicima da podrže nove istraživačke snage, pa čak i da ih usmjere u njihovu istraživanju kako bi ostvarili kvalitetnije znanstvene rezultate. Svim sudionicima ovaj simpozij prigoda je za susret i dijalog o novim istraživačkim pothvatima.
Radujemo se Vašem dolasku, susretu i dijalogu!

Predstavljanje zbornika „Život biraj – Elige vitam“
2021-06-23 19:00 - 21:00 | FFRZ, Jordanovac ul. 110, Zagreb, 10000, Croatia (Local Name: Hrvatska)
Predstavljanje zbornika „Život biraj – Elige vitam“ priređenoga u čast 75. rođendana umirovljenoga pomoćnoga biskupa Zagrebačke nadbiskupije msgr. prof. dr. sc. Valentina Pozaića u srijedu 23. lipnja 2021. u 19:00 sati.
Pozivnica

FESTIVAL ZNANOSTI 2021.10. – 15. svibnja 2021.!
2021-05-10 - 2021-05-15
Kultura znanosti
U prošlih godinu dana znanstvenici i znanstvene teme su bili prisutniji u medijima nego svih dosadašnjih godina Festivala znanosti. Javnost je u cijelom svijetu postala svjesnija no ikad područja njihova rada, istraživanja u laboratorijima daleko od očiju javnosti i činjenice da samo znanost može dati relevantne prognoze i dovesti do otkrića i rješenja problema. Znanstvenici nisu čarobnjaci i vidovnjaci, a upravo je i cilj Festivala znanosti svih ovih dosadašnjih godina isti – demistifikacija znanosti, da djeci i političkim čimbenicima približimo znanost i da im pomognemo shvatiti koliko je znanost važna i sveprisutna u današnjem društvu te ljudskim životima.
Naša ovogodišnja tema je Kultura znanosti. Što je kultura i gradimo li kulturu znanosti?
Etimološki riječ kultura dolazi od latinske riječi colere koja znači nastanjivati, uzgajati, štititi, poštovati. Nastanjuje li znanost naše načine mišljenja, poštujemo li znanstvena otkrića, razumijemo li značaj istraživanja za svakodnevni život i njegovu kvalitetu, slijedimo li upute znanstvenika i stručnjaka, kako se borimo za vrednovanje znanosti i koliko smo uspješni u tome? Tko utječe na naša mišljenja, stavove, predrasude u doba kada je informacija dostupna svima ‐ ali ne i svijest o njezinom porijeklu, istinitosti i kvaliteti. Upravo kroz ovogodišnju temu „Kultura znanosti“ na razuman način nastojimo komunicirati kulturu znanosti u dijalogu između znanstvenika i javnosti s ciljem održavanja međusobnog razumijevanja i povjerenja.
ORGANIZACIJSKI ODBOR FESTIVALA ZNANOSTI
Više informacija na http://www.festivalznanosti.hr/2021/

Znanstveni simpozij: „Umjetna inteligencija, ekonomija i poslovna etika”
2021-03-26 | FFRZ, Jordanovac ul. 110, Zagreb, 10000, Croatia (Local Name: Hrvatska)
Znanstveni simpozij našega “Centra za poslovnu etiku” (CEP) pod naslovom: “Umjetna inteligencija, ekonomija i poslovna etika” koji je bio predviđen za 26. veljače 2021. održat će se u PETAK 26. OŽUJKA 2021. godine! (Program simpozija)
Simpozij možete pratiti uživo preko YouTube kanala fakulteta ili direktno preko prozora ispod.

FFRZ dobio ICFC certifikat
2021-02-17
Potvrda je to društvene odgovornosti ovog fakulteta, u kojem već više godina djeluje i Centar za poslovnu etiku
Fakultet filozofije i religijskih znanosti Sveučilišta u Zagrebu dobitnik je ICFC certifikata. “Crowdfunding Literacy Certificate” je certifikat društvene odgovornosti koji se dodjeljuje subjektima koji svojim djelatnicima i korisnicima omogućavaju edukaciju o crowdfundingu kao inovativnom modelu financiranja projekata i na taj način doprinose poduzetničkoj pismenosti i stvaranju društva jednakih prilika.
Programi studija na jednoj od najmlađih sastavnica Sveučilišta u Zagrebu, Fakultetu filozofije i religijskih znanosti – FFRZ (na kojem trenutno predaje dvadesetak nastavnika, a studij pohađa preko 200 studenata), izrađeni su na zasadi duge i bogate tradicije visokog školstva i pedagogije koja je obogaćena suvremenim znanstvenim i didaktičkim standardima na području filozofije odnosno komparativnog proučavanja religija.
Dekan FFRZ-a prof. dr. sc. Ivan Koprek rekao je za Universitas portal kako već više godina u sklopu FFRZ djeluje Centar za poslovnu etiku:
– Riječ je o Centru u kojem se na pozadini etike i religije potiče rasprava o temama koje se odnose na društvena kretanja i probleme. U tom smislu putem radionica, tečajeva ili znanstvenih skupova FFRZ nudi svojim studentima dodatnu edukaciju u znanstvenom polju etike. Centar svake godine organizira znanstveni simpozij na kojemu se raspravlja o različitim ali aktualnim temama iz područja poslovanja, ekonomije, društvene odgovornosti i etike. Spomenutim temama se nastoji pristupiti iz različitih vidika, konkretno i interdisciplinarno… U proteklom semestru odlučili smo se u suradnji s Centrom za društvene inovacije i održivi razvoj (CEDIOR)i Međunarodnim centrom za crowdfunding (ICFC) organizirati radionicu za svoje studente i zaposlenike o crowdfundingu odnosno o inovativnim modelima financiranja projekata. Cilj je ove edukacije bio upoznati studente s inovativnim, etičkim i demokratskim modelom financiranja projekata kroz koji se u svijetu godišnje investira preko 35 milijardi dolara, a procjena Svjetske banke za 2025. godinu iznosi 95 milijardi, saznajemo od dekana Kopreka.
Ova i slične radionice pridonose poduzetničkoj pismenosti naših studenata i stvaranju društva jednakih prilika a FFRZ svojim studentima pruža dodatna znanja i vještine kako bi jednoga dana bili konkurentni na tržištu rada i lakše realizirali svoje poslovne ciljeve, dodaje Koprek.

Na kraju radionice (koju je pohađalo petnaestak studenata) Fakultetu kao društveno odgovornom subjektu koji je omogućio svojim studentima edukaciju o crowdfundingu dodijeljen je certifikat društvene odgovornosti – Crowdfunding Literacy Certificate.

Što može ujediniti kršćane?
2021-01-22 | FFRZ, Jordanovac ul. 110, Zagreb, 10000, Croatia (Local Name: Hrvatska)
U okviru „Molitvene osmine za jedinstvo kršćana 2021. godine“ (od 18. do 25. siječnja), pod motom „Ostanite u mojoj ljubavi i donosit ćete mnogo roda“ (usp. Iv 15, 5-9), Fakultet filozofije i religijskih znanosti Sveučilišta u Zagrebu organizira 22. siječanja podcast raspravu s doc. dr. sc. Petrom Mitrikeskim o temi: „Što može ujediniti kršćane?“
